CELEX: 62016TN0729
Language: sk
Date: 2016-10-17 00:00:00
Title: Vec T-729/16: Žaloba podaná 17. októbra 2016 – PO a i./SEAE

19.12.2016   
            
            
               SK
            
            
               Úradný vestník Európskej únie
            
            
               C 475/19
            
         Žaloba podaná 17. októbra 2016 – PO a i./SEAE
   (Vec T-729/16)
   (2016/C 475/29)
   Jazyk konania: francúzština
   
      Účastníci konania
   
   
      Žalobcovia: PO (Brusel, Belgicko), PP (Peking), PQ (Beijing) (v zastúpení: N. de Montigny a J.-N. Louis, advokáti)
   
      Žalovaná: Európska služba pre vonkajšiu činnosť
   
      Návrhy
   
   Žalobcovia navrhujú, aby Všeobecný súd:
   
               —
            
            
               vyhlásil a rozhodol, že sa zrušujú:
               
                           —
                        
                        
                           rozhodnutia zo 17. decembra 2015 o obmedzení školného vynaloženého žalobcami na 10 000 eur,
                        
                     
                           —
                        
                        
                           vzhľadom na osobitný kontext oznámenia aktu spôsobujúceho ujmu, pokiaľ je to potrebné: email z 21. decembra 2015, ktorý bol doručený niektorým zo žalobcov; dokument, v ktorom bol vyhodnotený príspevok; a nakoniec ich výplatné pásky uvádzajúce sumu prijatého príspevku,
                        
                     
                           —
                        
                        
                           napokon, pokiaľ je to potrebné, rozhodnutia o zamietnutí ich sťažností z 5. júla 2016,
                        
                     
         
               —
            
            
               zaviazal žalovanú na náhradu trov konania.
            
         
      Hlavné dôvody a tvrdenia
   
   Na podporu svojej žaloby žalobcovia uvádzajú štyri žalobné dôvody.
   
               1.
            
            
               Prvý žalobný dôvod založený na námietke nezákonnosti v rozsahu, v akom sa napadnuté rozhodnutia zakladajú na Guidelines, ktoré prijala Európska služba pre vonkajšiu činnosť (SEAE) 31. júla 2014 a ktoré porušujú služobný poriadok a jeho prílohu X.
            
         
               2.
            
            
               Druhý žalobný dôvod založený na námietke nezákonnosti v rozsahu, v akom napadnuté rozhodnutia porušujú uvedené Guidelines.
            
         
               3.
            
            
               Tretí žalobný dôvod, rozdelený na štyri časti, založený na nezákonnosti individuálnych rozhodnutí.
               
                           —
                        
                        
                           Prvá časť je založená na porušení nadobudnutých práv, legitímnych očakávaní, zásady právnej istoty, ako aj zásady riadnej správy vecí verejných v rozsahu, v akom sa každý zo žalobcov rozhodol vziať svoju rodinu so sebou do dotknutej krajiny s tým, že vychádzal z predpokladu, že školné bude nahradené v 100 %-nej výške.
                        
                     
                           —
                        
                        
                           Druhá časť je založená na porušení zásad rovnosti zaobchádzania a zákazu diskriminácie, keďže takto zavedený systém doplnkového paušálneho vyplácania náhrad obmedzených na 10 000 eur bez ohľadu na situáciu jednotlivých zastúpení vedie k rovnakému zaobchádzaniu s odlišnými situáciami.
                        
                     
                           —
                        
                        
                           Tretia časť je založená na porušení práv dieťaťa, práva na rodinný život a práva na vzdelanie, keďže SEAE necháva niektoré domácnosti úradníkov alebo dočasných zamestnancov znášať vysoké finančné zaťaženie, v dôsledku čoho sa tieto rodiny musia rozhodnúť buď čeliť tomuto zaťaženiu, aby ponúkli svojim deťom rovnocenné vzdelanie, ako majú deti ich kolegov, alebo sa rozdeliť a ponúknuť takéto vzdelanie za minimálne náklady v jednej z krajín Európskej únie.
                        
                     
                           —
                        
                        
                           Štvrtá časť je založená na neexistencii skutočného zváženia záujmov a nedodržaní zásady proporcionality v každom z prijatých rozhodnutí, najmä v rozsahu, v akom žalovaná nepreukázala, že sledovaný cieľ odôvodňoval porušenie základných práv žalobcov.
                        
                     
         
               4.
            
            
               Štvrtý žalobný dôvod, založený na nesprávnom posúdení, uvádzajú traja žalobcovia. Dvaja zo žalobcov sa domnievajú, že k takémuto nesprávnemu posúdeniu došlo pri analýze výnimočných okolností, ktoré boli uvedené v ich žiadostiach o náhradu, a tretí žalobca sa domnieva, že takéto nesprávne posúdenie vyplýva z nezohľadnenia dodatočných nákladov na vyučovanie v materinskom jazyku.